Jakob II av Aragón

Jakob II av Aragón (kalt den rettferdige) (født 10. august 1267 i Valencia, død 2. november 1327 i Barcelona) var konge av Sicilia og Aragón, sønn av Peter III av Aragón, sønnesønn av Jakob I av Aragón.

Jakob etterfulgte sin far som konge av Sicilia i 1285 og ble 1291, etter sin eldre bror, konge av Aragón. I 1295 avstod han Sicilia til sin blivende svigerfar, kong Karl II av Napoli, men sicilianerne valgte i stedet kong Jakobs yngre bror, Fredrik II.

Sardinia ble erobret i Jakobs tid fra Genova og Pisa  (1322–26). Mot adelens overmakt støttet han seg på presteskapet og borgerstanden og trygget det ved konstitusjonen i Tarragona i 1319 med samlingen av Aragón, Catalonia og Valencia under en konge, men med adskilte lover og forfatninger.

 Referanser 

 Eksterne lenker
 Nordisk familjebok, Jakob, konungar af Aragonien 2, 1904–1926.

Kategori:Aragonesiske monarker
Kategori:Personer fra Valencia
Kategori:Fødsler i 1267
Kategori:Dødsfall i 1327